armvectores/hy_wikipedia_2023 huggingface dataset:
Նոր տարին ԱՄՆ-ում

Նոր տարին ԱՄՆ-ում (անգլ.՝ New Year's Day), երկրի պետական տոներից մեկը։ Նշվում է ամեն տարի հունվարի մեկին, ըստ Գրիգորյան օրացույցի։ Չնայած նրան, որ հատկապես առավել կրոնական և պահպանողական գյուղական շրջաններում Նոր տարին տարածվածությամբ զիջում է կաթոլիկական Սուրբ ծնունդին, ԱՄՆ-ի մի շարք քաղաքներում հայտնվել և փոխանցվում են որոշակի ամանորյա ավանդույթներ։ Սուրբ ծնունդը և Նոր տարին ԱՄՆ-ում էապես տարբերվում են միմյանցից։ Սուրբ ծնունդը կարևոր ներընտանեկան տոն է` բազմաթիվ կրոնական խորհրդանիշներով, իսկ Նոր տարին դիմավորելը հանրային բնույթ է կրում և հաճախ անց է կացվում երեկույթների տեսքով, ընկերների հետ ակումբում, խաղատներում կամ էլ քաղաքի հրապարակում։
Երկրի խաղատների մեծամասնությունն Ամանորի գիշերը նախասրահում կազմակերպում է շամպայնի անվճար հյուրասիրություն։
Նոր տարվա տոնակատարության հետ անգլիացի պուրիտաններին ծանոթացրել են առավել ազատական հոլանդացի գաղութարարները` Նյու Յորքի հիմնադիրները, հենց այդ պատճառով էլ Նոր տարվա տոնակատարությունն այս քաղաքում ամենահանդիսավոր բնույթն է կրում։ Հանդիպման գլխավոր վայրը Թայմս Սքվերն է, որտեղ Նոր տարվա նախօրեին հարյուրհազարավոր մարդիկ սպասում են Նոր տարվա խորհրդանիշ փայլուն օդապարուկի բացթողմանը։               


== Ծանոթագրություններ ==
(3606) Պոյոլա

(3606) Պոյոլա (անգլ.՝ Pohjola), աստերոիդ աստերոիդների հիմնական գոտում։ Հայտնաբերվել է 1939 թվականի սեպտեմբերի 19-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,603853 ա. մ., առավելագույնը մոտենում է 2,0019 ա. մ. հեռավորության վրա և հեռանում 3,2058 ա. մ.։ Արեգակի շուրջ մեկ ամբողջական պտույտ է կատարում 1534,7 երկրային օրվա ընթացքում, իր ուղեծրով շարժվելով միջինում 0,234574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3606) Պոյոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
You Should Be Sad

«You Should Be Sad», ամերիկացի երգչուհի Հոլզիի երգը։ Թողարկվել է 2020 թվականի հունվարի 10-ին Capitol Records լեյբլում՝ որպես երգչուհու «Manic» (2020) երրորդ ստուդիական ալբոմի վեցերորդ սինգլ։ Հոլզին գրել է երգը պրոդյուսեր Գրեգ Կյորստինի հետ միասին։ Երգն ունի քանթրի ժանրի ազդեցություն և պատմում է բաժանության և նախկին ընկերոջ անհավատարմության մասին։
Թողարկումից հետո շատ քննադատներ դրական են արձագանքել երգի մասին, շատերը բարձր են գնահատել տեքստը։ Billboard Hot 100 չարթում երգը զբաղեցրել է 26-րդ հորիզոնականը, դառնալով այդ չարթում ալբոմի բարձր դիրք զբաղեցրած երկրորդ սինգլը։ Այն ընդգրկվել է Ավստրալիայի, Բելգիայի և Իռլանդիայի չարթերի թոփ 10-ում և Ավստրիայի, Չեխիայի, Հունգարիայի, Շոտլանդիայի, Սինգապուրի և Մեծ Բրիտանիայի թոփ 20-ում։
Երգի երաժշտական տեսահոլովակի ռեժիսորն է Քոլին Թիլլին։ Այն թողարկվել է երգի հետ միասին՝ 2020 թվականի հունվարի 10-ին։ Տեսահոլովակը տարբեր քննադատությունների է արժանացել։


== Պատմություն ==
Հոլզին պատմել է, որ երգը գրել է իր հյուրասենյակի հատակին, ինչպես նաև Նեշվիլում և նշել է, որ «բոլոր գեղեցիկ և սրտաճմլիկ երգերը գալիս են քանթրի ժանրից»։ Հոլզին նաև նշել է, որ կերպարների համար ոգեշնչվել է տարբեր արտիստներից, ինչպիսիք են «Xtina-ն, Գագան, Քերին և իհարկե Շանայան»։


== Առևտրային հաջողություն ==
Billboard Hot 100 չարթում երգը զբաղեցրել է 26-րդ հորիզոնականը և ընդգրկվել է տարբեր երկրների չարթերի թոփ 20-ուն, ներառյալ Ավստրալիայի, Ավստրիայի, Չեխիայի, Դանիայի, Հունգարիայի, Իռլանդիայի, Շոտլանդիայի, Սինգապուրի և Մեծ Բրիտանիայի չարթերում։ Թողարկման առաջին շաբաթվա ընթացքում երգը 1,692 անգամ հնչել է Mediabase փոփ ռադիոյում։ Երկրորդ շաբաթում այն հնչել է 4,691 անգամ, զբաղեցնելով 18-րդ հորիզոնականը Mediabase փոփ չարթում։ 97,990 ամենօրյա սթրիմինգով ԱՄՆ-ում, երգը զբաղեցրել է 10-րդ հորիզոնականը Spotify Streaming Chart չարթում 2020 թվականի հունվարի 21-ին։


== Երաժշտական տեսահոլովակ ==
Երաժշտական տեսահոլովակը թողարկվել է երգի հետ միասին՝ 2020 թվականի հունվարի 10-ին։ Ռեժիսորն է Քոլին Թիլլին։ Տեսահոլովակում ցուցադրվում է, թե ինչպես է Հոլզին գնում ստորգետնյա քանթրի գիշերային ակումբ, որտեղ տարբեր գեղեցիկ մարդիկ պարում են։ Հոլովակում Հոլզին նմանակում է տարբեր արտիստներին, ներառյալ Լեդի Գագային, Շանայա Թվեյնին, Քերի Անդերվուդին և Քրիստինա Ագիլերային։


== Երգացանկ ==


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Սվիրստրոյ

Սվիրստրոյ (ռուս.՝ Свирьстрой), քաղաքատիպ ավան Ռուսաստանի Լենինգրադի մարզի Լոդեյնոպոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 927 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
OnePlus

OnePlus, չինական ընկերություն։ Հանդիսանում է BBK Electronics-ի ստորաբաժանում։ Կազմակերպության հիմնական նպատակը  BBK Electronics-ի սմարթֆոնների տարածումն է՝ Չինաստանի սահմաններից դուրս։ Գլխավոր գրասենյակը տեղակայված է Շենժեն քաղաքում (Գուանդուն նահանգ, ՉԺՀ)


== Պատմություն ==
Ընկերությունը ստեղծվել է 2013 թվականի դեկտեմբերին OPPO ընկերության նախկին փոխնախագահի կողմից։ OPPO-ն նույնպես զբաղվում է սմարթֆոնների և բջջային հեռախոսների արտադրությամբ։ Իր առաջին սմարթֆոնի արտադրության ժամանակ OnePlus-ը բացառիկ լիցենզային համաձայնագիր է կնքել Cyanogen Inc. կազմակերպության հետ, որն իրենից ենթադրում էր ընկերության սմարթֆոնների վրա հատուկ «CyanogenMod» ծրագրային ապահովման տեղադրում և վերջինիս ապրանքանիշը Չինաստանի սահմաններից դուրս օգտագործելու իրավունք։
OnePlus իր առաջին սմարթֆոնը ներկայացրել է 2014 թվականի ապրիլի 23-ին։ 2014 թվականի դեկտեմբերին ընկերությունը հայտարարել է Հնդկաստանի տարածքում բացառապես Amazon-ի միջոցով իր սմարթֆոնների վաճառքը սկսելու մասին, ինչպես նաև հայտարարել է շուրջ 25 սպասարկման պաշտոնական կենտրոնների բացման պլանների մասին։ Սակայն սմարթֆոնների վաճառքը ժամանակավորապես դադարեցվել էր Micromax Mobile ընկերության կողմից դիմում ներկայացնելու պատճառով, որտեղ կազմակերպությունը պնդում էր այն մասին, որ OnePlus խախտել է Micromax Mobile-ի կողմից CyanogenMod ծրագրային ապահովում ունեցող ապրանքների տարածման բացառիկ իրավունքը Հարավային Ասիայի տարածքում։ Այդ դեպքերից հետո OnePlus-ը ստեղծեց նոր` OxygenOS իր ֆիրմային ծրագրային ապահովումը OnePlus One սմարթֆոնի համար։ 


== Սարքեր ==
OnePlus One
OnePlus  2
OnePlus X
OnePlus 3
OnePlus 3T
OnePlus Bullets V2 (ականջակալներ)
OnePlus 5
OnePlus 5T
OnePlus 6
OnePlus 6T
OnePlus 7
OnePlus 7 Pro
OnePlus 7T
OnePlus 7T Pro


== Ծանոթագրություններ ==


== Արտաքին հղումներ ==
Сергей Карасёв (23 апреля 2014)։ «Представлен мощный смартфон OnePlus One с прошивкой CyanogenMod 11S»։ 3DNews 
«Смартфон OnePlus One с дисплеем диагональю 5,5 дюйма может получиться компактнее, чем Sony Xperia Z1»։ iXBT։ 18 марта 2014։ Արխիվացված է օրիգինալից 2017-03-19-ին 
Ռուսալեզու ֆորում
Իո (այլ կիրառումներ)


== Անուն ==
Իո — հին հունական դիցաբանության կերպար
Իո` Յուպիտեր մոլորակի արբանյակ
Իո (լատ.՝ Io)` Աստրայանման բույսերի ընտանիք
85 Իո` աստերոիդ Արեգակնային համակարգում


=== Տեղանուն ===
Մի քանի կղզիների անվանում Ճապոնիայում`
Իո — Բոնին կղզեխմբում կղզի (Կադզան կղզիների խումբ)
Իո — Ռյուկյու կղզեխմբում կղզի (Օսումի կղզիների խումբ)
Քյարքյուշյեն

Քյարքյուշյեն, գյուղ Արևմտյան Հայաստանում, Խարբերդի վիլայեթի Հասանմսուրի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գոմեր (Կամախի գավառ)

Անվան այլ կիրառումների համար տե՛ս՝ Գոմեր (այլ կիրառումներ)Գոմեր, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 6-7 կմ հյուսիս-արևելք, մի գետակի ափին։


== Անվան ստուգաբանություն ==
Թուրքերը գյուղը կոչում էին Քյոմուր, որը թարգմանաբար նշանակում է ածուխ։


== Ավանդապատում ==
Գյուղի բնակիչները եղել են պարզամիտ մարդիկ։ Ավանդության համաձայն ինչ-որ ժամանակ նրանք աղ են ցանել, որը չի բուսնել։ Իսկ հետո մտածել են, որ միգուցե ավազակները բերքը գողացել են և դրա համար աղի ցանքին պահակներ են նշանակել հսկելու համար։


== Պատմություն ==
Միջին դարերում բնակավայրն ավելի մեծ է եղել։ Գրիգոր Դարանաղեցին (XVII դար) Գոմերը նկարագրում էր որպես ավան։
Հայ բնակչության մեծ մասը զոհվեց 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 40 տուն հայ և թուրք, 1909 թվականին` 54 տուն խառը բնակիչ։


== Տնտեսություն ==
Բնակչության հիմնական զբաղմունքը երկրագործությունն էր։ Բնակիչները նաև գյուղի մոտակայքում գտնվող աղի լճերից պարզ եղանակով աղ էին ստանում։ Նույն կերպ էլ ածուխ էին ստանում մոտակա քարածքի հանքից։


== Պատմամշակութային կառույցներ ==
Գոմերն ուներ Ս. Աստվածածին անունով եկեղեցի։


== Կրթություն ==
Ս. Աստվածածին եկեղեցուն կից գործում էր Արամյան վարժարանը, որը 1872-1873 թվականներին ուներ 50 սան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վաշչենկի (գյուղ, Բելոպոլիեի շրջան)

Վաշչենկի (ուկրաիներեն՝ Ващенки), գյուղ Ուկրաինայի Սումիի մարզի Բելոպոլիեի շրջանում։
1988 թվականի տվյալներով Վաշչենկի գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թեոդոր Գյոյոկ

Թեոդոր Գյոյոկ (գերմ.՝ Theodor Gööck, 1828 - 1893), ռուսերենի ուսուցիչ, պետական խորհրդական, Յուրևյան (Դորպատի) գիմնազիայի տնօրեն։ 


== Կենսագրություն ==
Ծնվել է 1828 թվականի փետրվարի 5-ին, Ռակվեռեում։
Վաղ մանկությունից բերվել է Սանկտ Պետերբուրգ, որտեղ ավարտել է Գլխավոր մանկավարժական ինստիտուտի  ֆիզմաթ ֆակուլտետի դասընթացը։
1851 թվականի օգոստոսին նա նշանակվել է Իրկուտսկի գիմնազիայի ֆրանսերենի ուսուցիչ, իսկ որոշ ժամանակ անց իր կամքով սկսել է այնտեղ մաթեմատիկա դասավանդել։
Նա ընտրվել է որպես Ռուսական աշխարհագրական ընկերության Սիբիրյան դեպարտամենտի աշխատակից անդամ։ 1855-1858 թվականներին նաև (անվճար) թվաբանություն է դասավանդել Իրկուտսկի Ալեքսանդրովսկու անվան մանկատանը։
1864 թվականի սեպտեմբերի 3-ին տեղափոխվել է Կրոնշտադտի գիմնազիա` որպես մաթեմատիկայի ուսուցիչ որտեղ նա երկու ամիս ստանձնել է տեսուչի պաշտոնը. 1865 թվականի մարտի 16-ից նա դասավանդում էր նաև աշխարհագրություն, իսկ նույն տարվա սեպտեմբերի 1-ից սկսել է աշխատել նաև որպես ընդունված ուսանողների վերակացու, իսկ դեկտեմբերի 15-ին նշանակվել է այս գիմնազիայի տեսուչ։ 
1868 թվականի փետրվարի 2-ից նա տեսչի պաշտոն էր զբաղեցնում Սանկտ Պետերբուրգի 6-րդ գիմնազիայում, իսկ 1869 թվականի օգոստոսի 4-ից եղել է Լարինսկի գիմնազիայի տեսուչ, որտեղ 1870 թվականի հունվարի 1-ին ընտրվել է նաև որպես գիմնազիայի գրադարանավար։ 
Պետական խորհրդական է նշանակվել 1868 թվականի դեկտեմբերի 9-ին և այս կոչումով 1870 թվականի մարտի 21-ին նշանակվել է Դորպատի դուսումնարանների նօրեն և Դորպատի գիմնազիայի տնօրեն, հետագայում տարրական դպրոցների տնօրենների և տեսուչների ինստիտուտի ներդրման արդյունքու մնացել է միայն գիմնազիայի տնօրենի պաշտոնում։ 
Ստանալով ռուսական դաստիարակություն` նա դժվարին պայքարում փորձել է «ռուսացնել» նաև Յուրիևյան գիմնազիան։ Օստզեյսկի նահանգում իրականացվող բարեփոխումների գծով կրթական շրջանի հոգաբարձու Մ. Կապուստինի ամենաակտիվ աշխատակիցներից էր։ Վերջին տարիներին նա քրտնաջան աշխատել է գիմնազիայում օրինակելի գիշերօթիկ դպրոց կազմակերպելու համար, կազմել է նաև 75 տարվա ընթացքում Յուրեևյան գիմնազիայի աշակերտների մասին կենսագրական տվյալների մի ամբողջ շարք։
Պարգևատրվե է Սբ. Ստանիսլավի 2-րդ, Սբ. Աննայի 2-րդ, Սբ. Վլադիմիր 3-րդ, Սբ. Ստանիսլավի 1-ին  աստիճանի շքանշաններով, 1881 թվականի հունվարի 30-ից եղել է իրական պետական խորհրդականի պաշտոնում։
Մահացել  է 1893 թվականի նոյեմբերի 13-ին (25), Տարտույում։


== Ծանոթագրություններ ==


== Գրականություն ==
Геек, Феодор Карлович // Русский биографический словарь : в 25 томах. — СПб.—М., 1896—1918.
Արաբականացում

Արաբացում կամ Արաբականացում (արաբ․՝ تعريب‎‎ taʻrīb) ներկայացնում է Արաբների ազդեցության տարածումը ոչ արաբ բնակչության վրա՝ որպես արդյունք ունենալով արաբերենի տարածումը, ինչպես նաև այդ ժողովրդների ինտեգրումը արաբական մշակույթին։
Պատմականորեն, Արաբական թերակղզու մշակույթի ասպեկտները բազմաթիվ ոճերով և ձևերով կապակցվել են նվաճված տարածքների մշակութային առանձնահատկությունների հետ, ինչի արդյունքում էլ արաբականը ի վերջո դոմինանտի կարգավիճակ է ստանում։ 
Հիջազում իսլամի տարածումից հետո նվաճումների, առևտրի և խառնամուսնությունների շնորհիվ արաբական մշակույթն ու լեզուն տարածվեցին նաև Արաբական թերակղզուց դուրս։ Այս տարածքներում ժամանակի ընթացքում արաբերենը դարձավ ընդհանրական լեզու, և ձևավորվեցին բարբառներ։ Քանի որ Եմենը պատմականորեն համարվել է հարավաբնակ արաբների հայրենիքը, որոնք, ըստ արաբական ավանդության, չքավոր էին, նախքան իսլամի տարածումը, հին արաբերենի փոխարեն խոսում էին հին հարավային արաբերենով։
Արաբերենը խորը ազդեցություն է ունեցել նաև այն բոլոր երկրների մշակույթների վրա, որոնք որևէ շրջանում առնչություն են ունեցել իսլամի հետ։ Արաբերենը համարվում էր բառապաշարի հիմնական աղբյուրը տարբեր լեզուների համար։ Այս պրոցեսն իր գագաթնակետին է հասել 10-14-րդ դարերում, որն էլ համընկնում է արաբական մշակույթի վերելքի հետ։


== Տես նաև ==
Արաբերեն
Իրանի իսլամացում


== Նշումներ ==


== Ծանոթագրություններ ==
Chisholm Hugh, ed. (1911)։ «Jā'alin»։ Encyclopædia Britannica 15 (11th ed.)։ Cambridge University Press։ էջ 103 


== Արտաքին հղումներ ==
Genetic Evidence for the Expansion of Arabian Tribes into the Southern Levant and North Africa
Դավիթ Սահառունի (1-ին դար)

Դավիթ Սահառունի (մ.թ.ա. 1-ին դար - 1-ին դար), հայ նախարար Մեծ Հայքում, Այրարատ աշխարհի Սահառունիք (Արևմտյան Շիրակի և Երասխաձորի միջև ընկած տարածք) գավառի տանուտերը, Սահառունիների նախարարական տոհմից։


== Կենսագրություն ==
Դավիթ Սահառունին հիշվում է Ռշտունյաց Ռաշամ և Բարզափրան իշխանների հետ, որոնք կառուցել են Վանա լճի Աղթամար կղզու վրա գտնվող Աղթամար քաղաքը։


== Ծանոթագրություններ ==
Բաբաջանյան

Բաբաջանյան, հայկական ազգանուն։


== Ազգանունը կրողներ ==
Աիդա Բաբաջանյան (1958), հայ դերասանուհի։
Առնո Բաբաջանյան  (1921-1983), հայ կոմպոզիտոր և դաշնակահար, Խորհրդային Միության։
Արա Բաբաջանյան (1953), հայ դերասան, երգիչ։ ՌԴ Ակադեմիայի պաշտպանության, անվտանգության հարցերի ակադեմիկոս (2006)։
Արման Բաբաջանյան (1976), հայ քաղաքական գործիչ, լրագրող, Լուսավոր Հայաստան կուսակցության անդամ, ՀՀ ԱԺ 7-րդ գումարման պատգամավոր։
Գուրգեն Բաբաջանյան (1907-1982), հայ խորհրդային կենսաբան։
Կարինե Բաբաջանյան (1968), հայ օպերային երգչուհի, սոպրանո։
Համազասպ Բաբաջանյան (1906-1977), Խորհրդային Միության զրահատանկային զորքերի գլխավոր մարշալ, Երկրորդ համաշխարհային պատերազմի հերոս ԽՍՀՄ կողմից։
Հովհաննես Բաբաջանյան (1901-1976), հայ ճարտարապետ, ՀԽՍՀ վաստակավոր շինարար (1959)։
Հրանուշ Արսենի Բաբաջանյան (1905-1974), հայ դերասանուհի։ ՀԽՍՀ վաստակավոր արտիստ (1947)։
Յուրի Բաբաջանյան (1962-1994), ազատամարտիկ։ 1981-1983 թվականներին ծառայել է ԽՍՀՄ զինված ուժերում։
Շահեն Քրիստափորի Բաբաջանյան (1899-?), թղթակից։


== Տես նաև ==
Պապաջանյան


== Ծանոթագրություններ ==
Պրիսմարա (գյուղ, Ռոսլավլսկի շրջան)

Պրիսմարա (ռուս.՝ Присмара), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վորոնովո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՎորոնովոՎորոնովո (ռուս.՝ Вороново), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիրմիսաանի

Պիրմիսաանի (վրաց.՝ პირმისაანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Դուշեթից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 181 մարդ։


== Ծանոթագրություններ ==
Սադիկ Խան

Սադիկ Աման Խան (հոկտեմբերի 8, 1970(1970-10-08), Tooting, Ուոնդսուերտ, Մեծ Լոնդոն, Անգլիա, Միացյալ Թագավորություն (ուրդու՝ صادق امان خان‎))՝ բրիտանական քաղաքական գործիչ, Լոնդոնի քաղաքապետը սկսած 2016 թվականի մայիսից։ Նա եղել է Բրիտանիայի խորհրդարանի անդամ 2005 թ.-ից 2016 թվականներին։ Լեյբորիստական կուսակցության անդամ լինելով` նա կուսակցության ձախ թևում է, գաղափարապես համարվելով սոցիալ դեմոկրատ։
Ծնվել է Լոնդոնի Թութինգ թաղամասում պակիստանցու ընտանիքում։ Խանը ավարտել է Հյուսիսային Լոնդոնի համալսարանը իրավաբանի մասնագիտությամբ։ Այնուհետև նա աշխատել է իրավաբանի մասնագիտությամբ մարդու իրավունքների պաշտպանության ոլորտում, որից հետո երեք տարի եղել է «Ազատություն» իրավաբանական կազմակերպության տնօրեն։ Միանալով Լեյբորիստներին` Խանը եղել է Լոնդոնի Վանդսվորդ բյուրոյի Կանցլեր 1994 թ.-ից 2006 թվականին, իսկ 2005 թվականին ընտրվել է Խորհրդարանի անդամ Թութինգից։ Վարչապեդ Գորդոն Բրաունի օրոք նա նշանալվել է Կապի դեպարտամենտի նախարար 2008 թվականին, այնուհետև դարձել է տրանսպորտի նախարար։ Լեյբորիստների առաջնորդ Էդ Միլիբանդի ժամանակ նա աշխատել է նրա աշխատակազմում որպես իրավաբան։
Խանը ընտրվել է Լոնդոնի քաղաքապետ 2016 թվականի ընտրություններում` փոխարինելով պահպանողական կուսակցության անդամ Բորիս Ջոնսոնին։ Նա վայր է դրել պատգամավորի մանդատը 2016 թվականի մայիսի 9-ին։ Նա դարձել է ազգային փոքրամասնությունը ներկայացնող առաջին Լոնդոնի քաղաքապետը և առաջին մուսուլմանը, ով դարձել է Արևմտյան երկրի մայրաքաղաքի քաղապետ։ Նա անհաջող պաշտպանել է Բրիտանիայի Եվրամիության կազմում մնալուն 2016 թվականի հանրաքվեի ժամանակ։


== Ծանոթագրություններ ==
Էլիմինացման ռեակցիա

Այս ռեակցիաների ընթացքում առաջանում են ալկեններ. տեղի է ունենում պարզ կապերի քայքայում և գոյանում են կրկնակի կապ՝ սպիրտների դեհիդրատացում, հալոգենածանցյալներից հալոգենաջրածնի անջատում, ամինաթթուներից ամոնիակի անջատում և այլն։ Սխեմատիկ կարելի է պատկերել։

Որտեղ X-ը՝ հալոգենի ատոմ, հիդրօքսիլ խումբ, ամինախումբ և այլն։
HX-ի էլիմինացումը կարող է կատարվել երեք հիմնական եղանակներով։
Առաջին երկու պրոցեսները ընթանում են փուլերով՝ առաջին փուլում առաջանում են կարբկանիոն, երկրորդ դեպքում՝ կարբկատիոն։
Առաջին տիպի էլիմինացումը հազվադեպ է հանդիպում.որպես օրինակ կարող է ծառայել ալդոլների դեհիդրատացումը հիմնային միջավայրում։
Երկրորդ դեպքում առաջացած կարբկատիոնը երկրորդ փուլում անջատում է պրոտոն։ Այս մեխանիզմը գործում է միայն այն դեպքերում, երբ պրոցեսը E1 և SN1
ռեակցիաների առաջին փուլում նույնանման է։ Դա է պատճառը, որ երրորդային հալոգենիդների նուկլեաֆիլ տեղակալման ժամանակ, քիչ քանակությամբ, որպես կողմնակի նյութեր, առաջանում են նաև ալկեններ։ SN2 ռեակցիաների դեպքում նման երևույթ չի նկատվում։ Այսինքն, նուկլեաֆիլ տեղակալման և էլիմինացման ռեակցիաները կախված միջավայրից, մրցակից (կոնկուրենտ) ռեակցիաներին են և ընթանում են SN1 (հիմքի ջրային լուծույթում-I) և E1 ( հիմքի սպիրտային լուծույթով-II) մեխանիզմով։
R-Hal→R-OH+Hal (SN1) I տիպ
R-Hal→R-CH=CH2+HHal II տիպ
Սպիրտների դեհիդրատացման ունակությունը կախված է միջանկյալ կարբկատիոնի կայունությունից և նվազում է հետևյալ շարքում։
Երրորդային>երկրորդային>առաջնային
Օրինակ, նույն կատալիզատորի (ուժեղ թթվի H2SO4) ներկայությամբ էթիլ սպիրտի դեհիդրատացումը կատարվում է 200°С-ում, իսկ եռբութիլ սպիրտինը՝ 80°С-ում։
Երրորդ եղանակը՝ (գ)-սինխրոն (համաձայնեցված) մեխանիզմով էլիմինացումը (E2) տեղի է ունենում առաջնային և երկրորդային ալկիլհալոգենիդների մոտ և ավելի էֆեկտիվ է ընթանում, երբ C-H և C-X կապերը «անտիպերիպլանար» են, այսինքն գտնվում են մեկ հարթության մեջ, բայց ընդհանուր ածխածնային շղթայի հակառական կողմերում։
Անհրաժեշտ է նաև նշել, որ էլիմինացման ռեակցիաներում միծտ առաջանում է ավելի տեղակալված ալկեն։
Բերված օրինակում տեղի է ունենում β-ջրածնի ատոմի անջատումը և ավելի տեղակալված ալկենի առաջացում (Զայցևի կանոն)։
Օրգանիզմում ընթացող կատալիտիկ (ֆերմենտատիվ) ռեակցիաների հիմքում ընկած են վերը քննարկված մեխանիզմները։


== Տես նաև ==
Օրգանական քիմիա
Տեղակալման կանոնը արոմատիկ օղակում


== Արտաքին հղումներ ==
Հայկական Հանրագիտարան


== Գրականություն ==
Менделеев Д. И. Периодический закон: В 3 т. на сайте Руниверс
Некрасов Б. В. Основы общей химии, т. 1. — М.։ «Химия», 1973
Химическая энциклопедия, п. ред. Кнунянц И. Л., т. 5. — М.։ «Советская энциклопедия», 1988
Химия։ Справ. изд./ В. Шретер, К.-Х. Лаутеншлегер, Х. Бибрак и др.։ Пер. с нем. — М.։ Химия, 1989
Бендер М., Бергерон Р., Комияма М. Биоорганическая химия ферментативного катализа. Пер. с англ. — М.: Мир, 1987. — 352 с.
Дюга Г., Пенни К. Биоорганическая химия. — М.։ Мир, 1983.
Тюкавкина Н. А., Бауков Ю. И. Биоорганическая химия. — М.: Медицина, 1991.
MIT.edu, OpenCourseWare։ Organic Chemistry I
HaverFord.edu, Organic Chemistry Lectures, Videos and Text
Organic-Chemistry.org, Organic Chemistry Portal - Recent Abstracts and (Name)Reactions
Orgsyn.org, Organic Chemistry synthesis journal


== Ծանոթագրություններ ==
Դյադյա Վալյա

«Դյադյա» Վալյա» (Քեռի Վալյա), վավերագրական կինոնկարը խաղարկային և անիմացիոն ֆիլմերի բեմադրող-նկարիչ, Հայկական ԽՍՀ վաստակավոր նկարիչ Վալենտին Պոդպոմոգովի կյանքի և ստեղծագործության մասին է։ Կինոնկարը «Արվեստակիրներ» ֆիլմաշարից է։ Եթեր է հեռարձակվել 2011 թվականին։


== Ստեղծագործական անձնակազմ ==
Հեղինակներ - Նիկոլայ Դավթյան, Հրաչիկ Հարությունյան, Անի Դավթյան, Նորա Դանիելյան, «Շարմ Հոլդինգ»-ի ստեղծագործական խումբ
Պրոդյուսեր - Ռուբեն Ջաղինյան
Նախագիծն իրականացվել է «Հայկական վեկտոր» մշակութային հիմնադրամի մասնակցությամբ և AGBA բանկի աջակցությամբ


== Արտաքին հղումներ ==
«Արվեստակիրներ» ֆիլմաշարը Շարմ Հոլդինգի պաշտոնական կայքում Archived 2012-06-16 at the Wayback Machine.
Դիտել «Դյադյա» Վալյա» ֆիլմը Sharm Pictures կայքում Archived 2016-03-04 at the Wayback Machine.
Սուլինսկի (Միլյուտինսկի շրջան)

Սուլինսկի (ռուս.՝ Сулинский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Լուկիչևսկի գյուղական համայնքի վարչական կենտրոնն է։
Սուրբ Գրիգոր եկեղեցի (Ազնաբերդ)

Սուրբ Գրիգոր եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ազնաբերդ (Քենգերլիի շրջան) գյուղում։ Եկեղեցին գտնվում էր գյուղի կենտրոնական մասում։


== Պատմություն ==
Եկեղեցին հիմնադրվել է 12-13-րդ դարում, վերակառուցվել է 16-րդ դարի երկրորդ կեսին։


== Ճարտարապետություն ==
Սուրբ Գրիգորը հորինվածքով բազիլիկ ոճով եկեղեցի էր, որը բաղկացած էր նավից և երկու սրահներից, հնգանկյուն աբսիդից և երկու գմբեթից։ Դռները արևմտյան և հարավային ճակատներում էին։ Հարավային ու արևմտյան ճակատներին եղել են հայերեն արձանագրություններ։ 1979 թվականի դրությամբ տանիքի մի մասը փլուզված էր, պատերին եղել են ճաքեր։


== Ոչնչացում ==
Եկեղեցին դեռևս կ է կանգուն էր խորհրդային շրջանում (1980-ական թվականներ)։ Սակայն, այն ամբողջությամբ ավերվել է 2001 թվականի օգոստոսի 30-ից մինչև 2011 թվականի հուլիսի 15-ն ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։


== Տես նաև ==
Սուրբ Թովմա վանք (Ազնաբերդ)
Սուրբ Հովհաննես եկեղեցի (Ազնաբերդ)


== Ծանոթագրություններ ==
Անտոնի վան Լևենհուկ

Անտոնի վան Լևենհուկ (հոլ.՝ Antoni van Leeuwenhoek, հոկտեմբերի 24, 1632(1632-10-24)[…], Դելֆտ, Միացյալ պրովինցիաների հանրապետություն - օգոստոսի 26, 1723(1723-08-26), Դելֆտ, Միացյալ պրովինցիաների հանրապետություն), հոլանդացի գիտնական, հայտնագործել է կենդանի էակների՝ միկրոօրգանիզմներ և օրգանիզմներ, որոնք մեծ դեր են խաղում բնության մեջ և մարդու կյանքում։


== Գործունեություն ==
Անտոնի վան Լևենհուկն ապրում էր հոլանդական Դելֆտ քաղաքում և պապի ու հոր նման բրդի առևտրով էր զբաղվում։
Ամեն օր, ազատ րոպեներին, Լևենհուկը փակվում էր իր տան ետնասենյակում, ուր ոչ ոք չէր համարձակվում մտնել։ Այնտեղ նա խոշորացնող ապակիներ՝ ոսպնյակներ էր հղկում և նրանց օգնությամբ զննում ջրի կաթիլներ, փայտի կտորներ, բույսերի տերևներ։ Ուռուցիկ ոսպնյակի տակ ջրափոսից վերցրած թափանցիկ, հազիվ կանաչավուն կաթիլը մի ամբողջ աշխարհի էր վերածվում, ուր բնակվում էին բազմաթիվ «մանրագույն գազանիկներ»։
Դրանցից ոմանք դանդաղաշարժ էին, մյուսները ձկնիկների նման այս ու այն կողմ էին նետվում, մի մասը փուչիկի պես կլոր էր, ուրիշները նման էին խցանահանի։
Լևենհուկը մանրազնին նկարագրում էր այն ամենը, ինչ տեսնում էր, և իր նկարագրություններին կցում այս կամ այն «գազանիկի» տեսքը պատկերող նկարներ։
Ողջ Եվրոպային հայտնի գիտնականներն անհամբերությամբ էին սպասում հոլանդացի վաճառականի նամակներին։ Լոնդոնի թագավորական ընկերության (այսպես է կոչվում Անգլիայի գիտությունների ակադեմիան) անդամները, ինքը՝ մեծն Իսահակ Նյուտոնն ու նշանավոր ֆիզիկոս Ռոբերտ Բոյլը ուշադրությամբ հետևում էին Լևենհուկի հաղորդումներին։


== Հայտնագործություններ ==
Լևենհուկը հայտնագործեց կենդանի էակների՝ միկրոօրգանիզմների, մինչ այդ մարդկանց անհայտ հսկայական աշխարհը, օրգանիզմներ, որոնք մեծ դեր են խաղում բնության մեջ և մարդու կյանքում։ Թեև առաջներում էլ առավել խորաթափանց առանձին մտածողներ ենթադրել էին, թե գոյություն ունեն անզեն աչքով անտեսանելի, վտանգավոր վարակիչ հիվանդություններ հարուցող էակներ, բայց Լևենհուկն առաջինն էր, որ տեսավ մանրէները։
Այդ հիանալի հայտնագործությանը նա հասավ շնորհիվ այն բանի, որ իր ձեռքով պատրաստեց այնպիսի խոշորացնող ապակիներ, որոնց մասին այն ժամանակ ոչ ոք չէր էլ պատկերացնում։ Դա, անշուշտ, մանրադիտակ կոչվող սարքը չէր։ Մի քանի խոշորացնող ապակիներից կազմված բարդ սարքերը՝ մանրադիտակները, հայտնագործվեցին բավականին ուշ։ Լևենհուկի «մանրադիտակն», ըստ էության, 300 անգամ մեծացնող ուժեղ խոշորացույց էր։ Օգտագործելով «մանրադիտակը», Լևենհուկը գտավ, որ արյունը միատարր հեղուկ չէ, ինչպես կարծում էին նրա ժամանակակիցները, այլ այնպիսի մի կենսատու հոսք, ուր շարժվում են անթիվ մանրագույն մասնիկներ։ Լևենհուկն ականավոր հետազոտող էր, գիտության առաջամարտիկ։ Բազմաթիվ են նրա հայտնագործությունները կենդանաբանության և բուսաբանության, ֆիզիկայի և քիմիայի բնագավառներում։


== Ծանոթագրություններ ==


== Արտաքին հղումներ ==
Անտոնի վան Լևենհուկի աշխատությունները
Աստերոիդների ցանկ (9801-9900)

Աստերոիդների ցանկ (9701-9800)  • Աստերոիդների ցանկ  • Աստերոիդների ցանկ (9901-10000)
 Աստերոիդների ցանկ (9701-9800)  • Աստերոիդների ցանկ  • Աստերոիդների ցանկ (9901-10000)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Կոլեկվան

Կոլեկվան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալեկո (ֆիլմ)

«Ալեկո» (ռուս.՝ «Алеко»), խորհրդային գեղարվեստական ֆիլմ, որը նկարահանել է ռեժիսոր Սերգեյ Սիդելյովը 1953 թվականին Սերգեյ Ռախմանինովի համանուն օպերայի հիման վրա, որն էլ իր հերթին ստեղծվել է Ալեքսանդր Պուշկինի «Գնչուներ» պոեմի հիման վրա։ Էկրան է բարձրացել 1954 թվականի օգոստոսի 3-ին։
Նկարահանվել է երկու տարբերակով՝ սովորական և ստերեոսկոպիկ։


== Սյուժե ==

Քաղաքից փախած հպարտ, ազատասեր Ալեկոյին ապաստան է տալիս գնչուական թափառախումբը։ Շուտով նա սիրահարվում է սևաչյա գնչուին։ Սերը, խանդը, մոլեգնող կրքերը երկուսին էլ տանում են դեպի կործանում։


== Դերերում ==
Ալեքսանդր Օգնիվցև – Ալեկո
Իննա Զուբկովսկայա – Զեմֆիրա (վոկալը՝ Նինա Պոկրովսկայայի)
Մարկ Ռեյզեն – ծեր մարդ, Զեմֆիրայի հայրը
Սվյատոսլավ Կուզնեցով – երիտասարդ գնչու (վոկալը՝ Անատոլի Օրֆյոնովի)
Բրոնիսլավ Զլատոգորովա – ծեր գնչուհի


== Նկարահանող խումբ ==
Սցենարի հեղինակներ՝ Աննա Աբրամովա, Գրիգորի Ռոշալ
Բեմադրող ռեժիսոր՝ Սերգեյ Սիդելյով
Գլխավոր օպերատոր՝ Անատոլի Նազարով
Նկարիչներ՝ Աբրամ Վեկսլեր, Վիկտոր Վոլին
Հնչյունային օպերատոր՝ Առնոլդ Շարգորոդսկի
Ստերեոսկոպիկ տարբերակի օպերատորներ՝ Անդրեյ Բոլտյանսկի, Վիկտոր Մաքսիմովիչ
Ռեժիսոր՝ Լև Մախտին
Մոնտաժող՝ Վալենտինա Միրոնովա
Բեմադրության գեղարվեստական ղեկավար՝ Գրիգորի Ռոշալ


== Պրեմիերաներ ==
3 օգոստոսի 1954 — ԽՍՀՄ
23 դեկտեմբերի 1954 — ԱՄՆ (վարձույթ՝ Artkino Pictures)
18 փետրվարի 1955 — Ֆինլանդիա


== Տեխնիկական տվյալներ ==
Պատկերի ձևաչափը՝ 1.37:1
Կինոժապավեն՝ 35 մմ
Պատկերը՝ գունավոր (նեգատիվ՝ Agfacolor B, Agfacolor G)
Ստերեոկինո՝ Ա․ Բոլտյանսկու «Ստերեո-35, կադրը կադրի վրա» միաժապավեն համակարգ, Ուղղահայաց ստերեոօպերա 22×16 մմ երկու ստանդարտ կադրերից, քայլը՝ ութ պերֆորացիա։Ֆիլմի ստերեոսկոպիկ տարբերակը 2011 թվականին վերականգնվել է Ռուսաստանի պետական ֆիլմֆոնդի կողմից՝ Agfacolor բնօրինակ գունավոր նեգատիվից։ Վերականգնված տարբերակի առաջին ցուցադրությունը տեղի է ունեցել 2012 թվականի փետրվարի 1-ին «Սպիտակ սյուներ» (ռուս.՝ «Белые столбы») կինոփառատոնում։


== Ծանոթագրություններ ==


== Գրականություն ==
Советские художественные фильмы. Аннотированный каталог / Сост. Н. А. Глаголева, М. Х. Зак, А. В. Мачерет, Л. А. Парфёнов, В. М. Розина, Э. Л. Сосновский, П. В. Фионов, О. В. Якубович под ред. А. В. Мачерета и др. — М.: Искусство, 1961. — Т. 2: Звуковые фильмы (1930—1957 гг.). — С. 486. — 784 с. — 3000 экз.
Կնոլևի

Կնոլևի (վրաց.՝ კნოლევი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Քարելից հեռու է 31 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 244 մարդ։


== Ծանոթագրություններ ==
Ֆրունզե (Զավետինսկի շրջան)

Անվան այլ կիրառումների համար տե՛ս՝ Ֆրունզե (այլ կիրառումներ)Ֆրունզե (ռուս.՝ Фрунзе), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Նիկոլսկի գյուղական համայնքի կազմի մեջ։
Անտոն Կալգաև

Անտոն Ալեքսանդրովիչ Կալգաև (ապրիլի 22, 1984(1984-04-22), Լենինգրադ, ՌԽՖՍՀ, ԽՍՀՄ), ռուս մշակութաբան, «Ստրելկա» դիզայնի, ճարտարապետության և մեդիաինստիտուտի հանրային ծրագրի հոգաբարձու, մեդիանկարիչ, Gop-Art գեղարվեստական խմբի մասնակից։


== Կենսագրություն ==
Ծնվել է 1984 թվականի ապրիլի 22-ին Լենինգրադում։
2006 թվականին ավարտել է Սանկտ Պետերբուրգի պետական համալսարանի փիլիսոփայության և քաղաքագիտության ֆակուլտետը մշակութաբանություն մասնագիտությամբ։
2008 – 2011 թվականներին որպես ասիստենտ Սանկտ Պետերբուրգի պետական համալսարանի փիլիսոփայության ֆակուլտետի թանգարանային գործերի և հուշարձանների պահպանության ամբիոնում դասավանդել է մշակույթի պատմություն։
2009 թվականին ավարտել է նույն համալսարանի տեսական և կիրառական մշակութաբանության ամբիոնի ասպիրանտուրան։
2009 – 2011 թվականներին ցուցահանդեսներ է վերհսկել Էրմիտաժի երիտասարդական կենտրոնում, Սանկտ Պետերբուրգի քաղաքային քանդակի պետական թանգարանում և вՍամարայի «Арт-Центр» ցուցահանդեսային կենտրոնում։
2011– 2012 թվականներին սովորել է Ռեմ Կոլխասի «Провинция» ստուդիայում։ «Русский арьергард» նախագծ շրջանակներում զբաղվել է ռուսական ծայրամասերի ուսումնասիրմամբ և գրել ժողովրդական արվեստի մասին՝ որպես պոպ արվեստի դեմ պայքարելու գլխավոր միջոցներից մեկի։
2012 թվականից մինչ օրս հանդիսանում է «Стрелка» մեդիաինստիտուտի աշխատակից, 2013 թվականին եղել է նույն ինստիտուտի հասարակական ծրագրի կուրատոր։


== Նվաճումներ ==
2006 թվականին «Свет знания» ինստալյացիայով մասնակցել է «Ժամանակակից արվեստն ավանդական թանգարանում» փառատոնին, որն անցկացվել է Սանկտ Պետերբուրգի համալսարանի պատմության թանգարանի տարածքում։
2007 թվականին Կրոնշտադտի ճարտարապետության և արվեստի թանգարանում ցուցադրել է իր անհատական «Оставленные на часах» վիդեոինստալյացիան։
2008 թվականին «Жырный стол» ինստալյացիայով մասնակցել է Մոսկվայում անցկացված «Стой, кто идет!» ժամանակակից արվեստի երիտասարդական բիենալեին։
2009 թվականին Բազելում և Սանկտ Պետերբուրգում ցուցադրել է իր «Европейские штандарты и Терминальные дары» անհատական նախագիծը։
2012 – 2013 թվականին մասնակցել է մեդիաինստիտուտի և «Hinterland» ճարտարապետական բյուրոյի կողմից անցկացված և ճարտարապետ Ռեմ Կոլխասի գլխավորած համատեղ նախագծին։
2014 թվականին հանդես է եկել որպես «Fair Enough» ցուցահանդեսի ռուսական տաղավարի կուրատորներից մեկը 2014 թվականի հունիսի 7-ից մինչև նոյեմբերի 23-ը Վենետիկում տեղի  ունեցած XV-րդ միջազգային ճարտարապետական բիենալեում։


== Ցուցահանդեսային նախագծեր ==
2006 թվականին որպես համակուրատոր հանդես է եկելո Լեոնիդ Յացենկոյին «География» ցուցահանդեսում։
2009 թվականին Սանկտ Պետերբուրգի պետական համալսարանի թանգարանային գործի ամբիոնի ուսանողների հետ համատեղ կազմակերպել է «Ленинград. Семейный альбом» ցուցահանդեսը Էրմիտաժի պետական թանգարանի երիտասարդական կենտրոնում։
2010 թվականին հանդես է եկել որպես «Նոր ֆորմալիզմ» ցուցահանդեսի հեղինակ և համակուրատոր Սանկտ Պետերբուրգի քաղաքային քանդակագործության պետական թանգարանում։
2010 թվականին Սամարայի արվեստի կենտրոնում վերահսկել է «Дезориентация» ֆոտոպրոեկտը։
2011 թվականին Մոսկվայի «Fotoloft» պատկերասրահում անցկացված Կատերինա Բելկինայի «Empty spaces» ցուցահանդեսում հանդես է եկել որպես կուրատոր, ինչպես նաև Սամարայի արվեստի կենտրոնում անցկացված Յուրի Մոլոդկովցի «Новый Эрмитаж» հետահայաց ցուցադրության կուրատորն էր։


== Ծանոթագրություններ ==
Աբուջանյան

Աբուջանյան, հայկական ազգանուն։


== Ազգանունը կրողներ ==


== Ծանոթագրություններ ==
Բիևցի (գյուղ, Լուբնիի շրջան)

Բիևցի (ուկրաիներեն՝ Біївці), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Բիևցի գյուղում բնակվում էր 285 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
SIW

SIW(System Information for Windows), սա օգտագործման մեջ հասարակ և հզոր գործիք է, որը օգտատիրոջը տրամադրում է մանրամասն տեղեկություն համակարգչի սարքային ապահովման, ցանցային տեղեկություն, տեղադրված ծրագրային ապահովման մասին, ինչպես նաև համակարգային հավելումների մասին։


== Բնութագիր ==


=== «Սարքավորումներ» կատեգորիա ===
SIW-ը օգտատիրոջն է տրամադրում մանրամասն տեղեկություն համակարգչի յուրաքանչյուր սարքավորման, այդ թվում մշակիչի, PCI, ցանցային ադտապտերների, մայրական սալիկի, սենսորի, օպտիկական և կոշտ սկավառակների,  BIOS, հիշողության, համակարգային սլոթների, հոսանքի, ձայնային սարքերի, ռեսուրսների և այլնի մասին։


=== «Ցանց» կատեգորիա ===
Ծրագիրը ունակ է կատարել ցանցի ընդլայնված որոնում և մանրամասն ցուցադրել տեղեկություն նրա մասին, այդ թվում ազատ պորտերի մասին, ցանցային շրջապատման և այլնի մասին։


=== «Ծրագրեր» կատեգորիա ===
Այս ամենի հետ մեկ տեղ, SIW-ը կատարում է որոնում է էկրանին է ցուցադրում տեղեկությունները՝ տեղադրված ծրագրային ապահովման, սարքերի, օպերացիոն համարակարգի, տեղադրված թարմացումների, ներբեռնված DLL-ների, համակարգային թղթապանակների և ֆայլերի և այլնի մասին։


=== Ներառված ծրագրեր ===
Գաղտաբառեր որոնող
Eureka
SAPI-ի թեստ
MRU  դիտորդ
MAC-հասցեի փոխարինող
Արագության թեստավորում
Պրոցեսսների և հիշողության բեռնում
IE URL շպիոն
Մոնիտորի թեստ
Համակարգչի հեռակա վերաբեռնում
Ցանցի տարիֆ
DMI-ի անալիզ
և շատ այլ հավելումներ։


=== Տվյալների արտահանում ===
Բացի տվյալների դիտումից ծրագիրը ունակ է պահպանել ստացված տեղեկությունը  html, xml (shareware), csv (shareware) և txt (shareware) ֆորմատներով կամ տպել։


== Տես նաև ==
Speccy


== Արտաքին հղումներ ==
«Դիագնոստիկա․ System Information for Windows (SIW) 2010-03-10»։ iXBT։ 2010-03-11։ Արխիվացված է օրիգինալից 2016-03-04-ին։ Վերցված է 2010-08-08 
Սերգեյ և Մարինա Բանդորենկո (2010-07-20)։ «SIW (System Information for Windows) 2010 build 0714: ԱՀ-ի դիագնոստիկա և անալիզ»։ 3DNews։ Վերցված է 2010-08-08 (չաշխատող հղում)
SIW-ի պաշտոնական կայք
Դազիֆորա

Դազիֆորա  (լատ.՝ Dasiphora fruticosa), տերևաթափ թուփ է՝ 0,2-105 սմ բարձրությամբ։


== Կենսաբանական նկարագիր ==
Տերևները փետրաձև են, կազմված 3-7 տերևիկներից, որոնք դեղնականաչավուն են, նշտարաձև կամ նշտարաձվաձև, ամբողջաեզր, մինչև 3 սմ երկարությամբ և 1,1 սմ լայնությամբ։
Ծաղիկները ոսկեդեղին են, մանուշակագույն։ Ծաղկում է մայիսից մինչև օգոստոս, պտուցները հասունանում են սեպտեմբեր- հեկտեմբերին։ Պատկանում է վարդազգիների ընտանիքի վարդայինների երթանտանիքին։


== Բնական սորտեր ==
Dasiphora fruticosa subsp. fruticosa
Dasiphora fruticosa subsp. floribunda (Pursh) Kartesz


== Տարածում ==
Տարածված է Կովկասում, Հեռավոր Արևելքում, հարավային Եվրոպայում, Չինաստանում, Ճապոնիայում, Հյուսիսային Ամերիկայում, Մոնղոլիայում, Միջին Ասիայում։
Հայաստանում հանդիպում է Ախուրյան գետի վերին հոսանքներում, Սևանի ավազանում և Արարատյան դաշտի նախալեռնային գոտում, որտեղ աճում է գետակների ափերին, ալպյան և մերձալպյան գոտիների քարքարոտ լանջերում։


== Բազմացում ==
Բազմանում է սերմերով։ Երկարատև ծաղկող թուփ է (գարնանից մինչև ուշ աշուն), բարձր գեղազարդ՝ շնորհիվ առատ ծաղկող խոշոր դեղին ծաղիկների։


== Կիրառում ==
Կարելի է լայնորեն օգտագործել դեկորատիվ պարտիզագործության բնագավառում որպես երկարատև ծաղկող թփատոսակ։
Հեռանկարային է լայնորեն օգտագործելու գեղազարդ պարտիզագործության մեջ՝ որպես երկարատերև ծաղկող թփատեսակ և արդյունաբերական ձեռնարկությունների մերձակա կանաչ տնկարկներում՝ որպես գազադիմացկուն բուսատեսակ։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Լ. Վ. Հարությունյան- Քո շրջապատի թփերը, 1984, 224 էջ
Ծառագիտություն, Ժ. Հ. Վարդանյան
Կոնդե ան Նորմոնդի

Կոնդե ան Նորմոնդի (ֆր.՝ Condé-en-Normandie), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 7223 մարդ, բնակչության խտությունը` 114.69 մարդ/կմ²։ Բնակավայրը զբաղեցնում է 62.98 կմ² տարածք։
Բնակավայրը ստեղծվել է 2016 թվականի հունվարին` Կոնդե սյուր Նուարո, Լա Շապել Էնժերբոլդ, Լենո, Պրուսի, Սեն Ժերմեն դյու Կրիու և Սեն Պիեռ լա Վիեյ համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յոդաջրածին

Յոդաջրածին, HI, յոդի միացությունը ջրածնի հետ։ Անգույն, սուր հոտով, խեղդող գազ է, հեղուկանում է 35,9 °C-ում, պնդանում՝ —50,9 °C-ում։ Տաքացնելիս քայքայվում է՝ 2HI^H2 + I2, վերականգնիչ է։ Ջրում լավ է լուծվում, առաջացնելով ուժեղ, միահիմն յոդաջրածնական թթու, որն անգույն հեղուկ է, օդում լույսի տակ դանդաղ օքսիդանում է և դեղնում։ Օգտագործվում է յոդիդներ ստանալու համար։ Վաճառքի է հանվում յոդաջրածնի 45 տոկոսանոց ջրային լուծույթը (խտությունը՝ 1500 կգ/tl3)։ Յոդաջրածին ստանում են յոդի գոլորշիների և ջրածնի փոխազդեցությամբ (500 °C, կատալիզատոր՝ պլատինապատ ասբեստ)։


== Ծանոթագրություններ ==
Պուրզին

Պուրզին (ռուս.՝ Пурзин), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վիզինգա գետի աջ ափին՝ 830 կմ հեռավորության վրա։ Գետի երկարությունը 54 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043230
Հիդրոլոգիական ուսումնասիրությունների կոդը - 103004323
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղսու (ձմեռանոց)

Անվան այլ կիրառումների համար տե՛ս՝ Աղսու (այլ կիրառումներ)Աղսու, ձմեռանոց ՀԽՍՀ Շամշադինի շրջանում, 1926 թվականին ուներ 64, 1959 թվականին՝ 73 հայ բնակիչ։ Հետագայում լքվել է։


== Ծանոթագրություններ ==
Նեխաևկա (գյուղ, Կոնոտոպի շրջան)

Նեխաևկա (ուկրաիներեն՝ Нехаївка), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Նեխաևկա գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեն Ռենե

Ալեն Ռենե (ֆր.՝ Alain Resnais, հունիսի 3, 1922(1922-06-03)[…], Վան[…] - մարտի 1, 2014(2014-03-01)[…], Նյոյի սյուր Սեն), ֆրանսիացի կինոռեժիսոր։ Սովորել է դերասանական դասընթացներում և Բարձրագույն կինոկրթության ինստիտուտում։ «Նոր ալիք» (ուղղություն ֆրանս․ 1950-ական թվականների կեսի կինոյում) խմբի ներկայացուցիչ։ Առաջին աշխատանքներից են՝ «Վան Գոգ» (1948) կարճամետրաժ, «Գեռնիկա» (1949), «Գիշեր և մառախուղ» (1956) վավերագրական ֆիլմերը։ Ռենեի գեղարվեստական կինոնկարներից են՝ «Հիրոսիմա, իմ սեր» (1959), «Անցյալ տարի Մարիենբադում» (1961), «Պատերազմը վերջացած է» (1966), «Միրում եմ քեզ, սիրում» (1968)։ 1967 թվականին մասնակցել է «Վիետնամից հեռու» ֆիլմի ստեղծմանը։


== Մրցանակներ ==
Ամերիկյան կինոակադեմիայի մրցանակ, 1950 (22nd Oscar ceremony) «Վան Գոգ»-ի համար (1948)
Ժան Վիգոյի անվան մրցանակ, 1954 թվականին՝ Les statues meurent aussi-ի և 1956 թվականին՝  Nuit et Brouillard-ի համար
Սեզար մրցանակ, որպես լավագույն ռեժիսոր, 1977 թվականին՝ Providence-ի համար և 1993 թվականին՝ Smoking/No Smoking-ի համար
Լուի Դելյուկի անվան մրցանակ, 1966 թվականին՝ La guerre est finie-ի համար,  1993 թվականին՝ Smoking/No Smoking-ի համար և 1997 թվականին՝ On connaît la chanson-ի համար
Լյումիեր եղբայրների անվան մրցանակ,  2004, որպես լավագույն ռեժիսոր, Pas sur la bouche-ի համար
Վենետիկի միջազգային կինոփառատոնի «Ոսկե առյուծ» մրցանակ՝ 1960 թվականին՝ L'Année dernière à Marienbad-ի համար և «Արծաթե առյուծ» մրցանակ՝ 2006 թվականին՝ Cœurs-ի համար
Բեռլինի միջազգային 44-րդ կինոփառատոնի «Արծաթե արջ» մրցանակ՝ Smoking/No Smoking-ի համար, 48-րդ կինոփառատոնի «Արծաթե արջ» մրցանակ՝ On connaît la chanson-ի համար, 64-րդ կինոփառատոնի «Արծաթե արջ» մրցանակ՝  Aimer, boire et chanter-ի համար
Կաննի միջազգային կինոփառատոնի Գրան Պրի՝  Mon oncle d'Amérique-ի համար (1980 թ.) և ստեղծագործական ողջ կյանքի ընթացքում ձեռք բերած նվաճումների համար մրցանակ (2009 թ.)


== Անձնական կյանք ==
1969 թվականին Ալեն Ռենեն ամուսնացել է ֆրանսիացի պետական գործիչ և գրող Անդրե Մալրոյի դստեր՝ Ֆլորանսի հետ. վերջինս անվանի կինոռեժիսորի ստեղծագործական թիմի կանոնավոր անդամներից էր 1961-ից 1986 թվականներին։ Ռենեի երկրորդ կինը դերասանուհի Սաբինա Ազեման էր, ով դերակատարումներով հանդես է եկել 1983 թվականից հետո նրա նկարահանած ֆիլմերի մեծ մասում  (ամուսնացել են 1998 թվականին անգլիական Սքարբորո քաղաքում)։
Ինչ վերաբերում է կրոնական հայացքներին, Ռենեն ինքն իրեն բնորոշում էր որպես «միստիկ աթեիստի»։
Ալեն Ռենեն մահացել է 2014 թվականի մարտի 1-ին Փարիզում։ Թաղվել է Մոնպառնասի գերեզմանատանը։

		
		


== Ծանոթագրություններ ==
Թինա Սմիթ

Թինա Ֆլինթ Սմիթ (անգլ.՝ Tina Flint Smith, մարտի 4, 1958(1958-03-04), Ալբուկերկե, Նյու Մեքսիկո, ԱՄՆ), ամերիկացի քաղաքական գործիչ, 2015 թվականից Մինեսոտա նահանգի փոխնահանգապետ։ ԱՄՆ դեմոկրատական կուսակցության անդամ։
Սմիթը ծնվել է Նյու Մեքսիկո նահանգի Ալբուկերկե քաղաքում։ Մինչ քոլեջ ընդունվելը նա աշխատել է Պրադհո Բեյում Տրանսալյասկինի նավթամուղում։ Ավարտել է Սթենֆորդի համալսարանը քաղաքագիտության աստիճանով, ապա ստացել է Դարտմուտի քոլեջի բիզնեսի կառավարման մագիստրոսի աստիճան։
Սմիթը Մինեսոտա է տեղափոխվել 80-ական թվականներին General Mills ընկերությունում աշխատելու համար։ Ավելի ուշ նա հիմնել է սեփական մարքեթինգային ընկերությունը և զբաղեցրել Planned Parenthood կազմակերպության փոխնախագահի պաշտոնը Մինեսոտայում, Հյուսիսային Դակոտայում և Հարավային Դակոտայում։ 2006 թվականից մինչև 2010 թվականը Սմիթը զբաղեցրել է Մինեապոլիսի քաղաքապետ Ռ. Ռայբեքի վարչակազմի ղեկավարի պաշտոնը։
2011 թվականից Մինեսոտայի նահանգապետ Մարկ Դեյթոնի վարչակազմի ղեկավար։
2018 թվականի հունվարի 3-ին սենատոր Էլ Ֆրանկենի հրաժարականից հետո Դեյթոնի նահանգապետի նշանակմամբ Մինեսոտայից ԱՄՆ-ի սենատորի պաշտոնն ստանձնեց։


== Ծանոթագրություններ ==
Դարակերտ

Դարակերտ,
գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից 10 կմ հյուսիս, մարզկենտրոնից գտնվում է 23 կմ հեռավորության վրա։


== Պատմություն ==
Գյուղը հիմնադրվել է 1829 թվականին։ Նախկինում ունեցել է Էլիազ, Էյլաս, Իփաքլու, Հաջի Այվազ անվանումները։ Դարակերտ է վերանվանվել 1978 թվականին։
Գյուղի մոտ է գտնվում անտիկ ժամանակաշրջանի՝ մ.թ.ա. I դարի հին բնակավայրի ավերակներ։ Գյուղը տեղադրված է Արարատյան դաշտում` ծովի մակարդակից 840 մ բարձրության վրա։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C: Ամառը տևական է` մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Դարակերտի մշտական բնակչությունը կազմել է 2723, առկա բնակչությունը` 2611 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 601 տնտեսություն, դպրոց, գրադարան, կապի հանգույց, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 352 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 286 հա։ Ունի պտղատու և խաղողի այգիներ, որոնք կազմում են 3 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնամսատու անասնապահությամբ, թռչնաբուծությամբ։


== Տես նաև ==
Դարակերտի պատմության և մշակույթի անշարժ հուշարձանների ցանկ


== Ծանոթագրություններ ==

Դարակերտ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Ագասամեն

Ագասամեն, հին հունական դիցաբանության կերպար։ Նրա մասին տեղեկություններ պահպանվել են մ.թ.ա. I դարի հեղինակներ Դիոդորոս Սիկիլիացու և Պարթենիուսի մոտ (վերջինիս սկզբնաղբյուր է հանդիսացել Անդրիսկի, որը, հավանաբար ապրել է մ.թ.ա. IV—III դարերում, «Նակսոնյան պատմություններ»-ի II գիրքը)։
Համաձայն Անդրիսկ-Պարթենիուսի վարկածի, Ագասամենը ֆրակիացի էր, Հեգետորի որդին և Սկելիդի եղբայրը և ապրել է կղզում, որը այն ժամանակ անվանվում էր Ստրոնգիլա (այսինքն «Կլոր», հետագայում՝ Նակսոս)։ Ագասամենը և նրա եղբայրը կողոպտում էին Պելոպոնեսը և նրա հարևան կղզիները, իսկ Թեսալիայում գերի են վերցնում բազմաթիվ կանանց, ներառյալ Իֆիմեդային, Ալոեայի կնոջը և նրա դուստր Պանկրատոին։ Սիրահարվելով աղջնակին, նրանք սպանում են մեկը մյուսին։
Դիոդորոսի պատմվածքը ավելի մանրամասն է և տարբերվում է իր բովանդակությամբ։ Նա հայտնում է, որ սկզբում ֆրակիացի ավազակների առաջնորդն էր հանդիսանում Բուտը՝ Բորեյի որդին, սակայն հետագայում նրան սպանում են և ֆրակիացիները կղզու արքա են օծում Ագասամենին և նրան կնության են տալիս իրենծ կողմից գերեվարված գեղեցկուհի Պանկրատիդային (Պանկրատո անվան տարբերակը։ Այդ ժամանակ առաջնորդներ Սիկելը և Հեկետորը արդեն հասցրել էին սպանել միմյանց գեղեցկուհու համար մարտում), իսկ իր ընկերներից մեկին արքան կնության է տալիս գերեվարված Իֆիմեդային։ Սակայն Ագասամենի կնոջ եղբայրները՝ Ալոադներ Օտը և Էֆիալտը, ժամանում են կղզի, մարտում հաղթում են ֆրակիացիներին և պաշարումից հետո գրավում են քաղաքը։
Տ. Պապանգելիսը ենթադրում է, որ Պրոպերցիի II. 9 էլեգիայում՝ սիրած կնոջ համար հնարավոր մենամարտի մասին խոսքերը կարող են ունենալ Պարթենիուսի պատմվածքի ազդեցությունը։


== Գրականություն ==
Պաուլի-Վիսովի Հանրագիտարան։ Supplementband I։ 1903 թ.։ Սյունակ 22։
Կոշավանք

Կոշավանք, գյուղ Արևմտյան Հայաստանում, նախկին Կարսի մարզի համանուն գավառում։ 1913 թվականի հունվարի 1-ի տվյալներով ուներ 357 հայ բնակիչ։ Զբաղվում էին երկրագործությամբ և անասնապահությամբ։ Բնակիչները տեղահանվել են 1920 թվականի հայ-թուրքական պատերազմի ժամանակ և բնակություն հաստատել Խորհրդային Հայաստանում։ 


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Անտոն Դելվիգ

Դելվիգ Անտոն Անտոնովիչ (օգոստոսի 6 (17), 1798[…] կամ 1798, Մոսկվա, Ռուսական կայսրություն[…] - հունվարի 14 (26), 1831[…] կամ 1831, Սանկտ Պետերբուրգ, Ռուսական կայսրություն), ռուս բանաստեղծ։
Սովորել է Ցարսկոյե Սելոյի լիցեյում։ Բանաստեղծություններ է գրել՝ ընդօրինակելով ռուսական ժողովրդական երգերը։ Տարվել է բանահյուսական թեմաներով («Ցեֆիզ», «Դամոն», «Ոսկե դարի վերջը»)։ «Պաշտոնաթող զինվորը» հովվերգության մեջ ձգտել է տալ ռուսական ժողովրդի բնավորության առանձնահատուկ գծերը, կենցաղը, լեզուն։ Առաջիններից էր, որ ռուսական պոեզիա ներմուծեց և զարգացրեց սոնետի ժանրը։ Հրատարակել է «Սևերնիե ցվետի» (1825—1831 թվականներին, ռուսերեն՝ «Северные цветы») գրական ալմանախը, «Լիտերատուրնայա գազետա» (1830—1831 թվականներին, ռուսերեն՝ «Литературная газета») թերթը, որոնց շուրջն էին համախմբված ժամանակի առաջատար գրողները։


== Ծանոթագրություններ ==